

# **ŠIAULIŲ RAJONO SAVIVALDYBĖS ADMINISTRAcijos**

# **direktorius**

**ĮSAKYMAS**

**DĖL šiaulių rajono savivaldybės administracijos supaprastintų viešųjų pirkimų taisyklių, PATVIRTINTŲ ŠIAULIŲ RAJONO SAVIVALDYBĖS ADMINISTRACIJOS 2013 M. GRUODŽIO 31 D. ĮSAKYMU NR. A-1570(3.1), paKEITIMO**

2014 m. sausio d. Nr.

### Šiauliai

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos viešųjų pirkimų įstatymo 85 straipsnio 3 dalimi,

pakeičiu Šiaulių rajono savivaldybės administracijos supaprastintų viešųjų pirkimų taisykles, patvirtintas Šiaulių rajono savivaldybės administracijos 2013 m. gruodžio 31 d. įsakymu Nr. A-1570(3.1) (toliau – Taisyklės):

1. Išdėstau 178–182 punktus taip:

„178. Kai pirkimą vykdo Pirkimo organizatorius, jis užpildo Tiekėjų apklausos pažymą. Tiekėjų apklausos pažymos forma pateikiama šių taisyklių priede.

Jeigu pirkimo organizatorius tiekėją pasirenka ir pasiūlymo turinį sužino pagal internete skelbiamus duomenis, kainynus ir pan., pildant Tiekėjų apklausos pažymą, tiekėjų apklausos forma nurodoma „Raštu“, langelyje „Adresas“ įrašoma nuoroda į tiekėjo interneto tinklalapį, o langeliai „Tel./Faks.“ ir „Atsakingas asmuo“ nepildomi. Tiekėjų apklausos pažymoje skiltis „Pasiūlymo turinys“ gali būti išdėstyta ir kitaip, atsižvelgiant į konkretaus pirkimo objekto specifiką ir pasiūlymo turinį, tačiau turi būti aiškiai nurodyta bendra pasiūlymo kaina su PVM.

179. Pirkimo organizatorius Tiekėjų apklausos pažymą kompiuterizuotoje dokumentų ir užduočių apskaitos sistemoje „@vilys“ suderina su Buhalterinės apskaitos skyriaus specialistu, tvarkančiu konkrečios srities asignavimus, ir jeigu pirkimo sutarties vertė yra didesnė negu 1000 Lt su PVM, teikia patvirtinti perkančiosios organizacijos vadovui.

180. Pirkimo organizatorius, Tiekėjų apklausos pažymą suderiną ir (ar) patvirtintą šių Taisyklių 179 punkte nustatyta tvarka, kompiuterizuotoje dokumentų ir užduočių apskaitos sistemoje „@vilys“ perduoda ją užregistruoti Viešųjų pirkimų poskyrio specialistui, kuriam pavestos šios funkcijos.

181. Komisija, įvykdžiusi pirkimą, visus su pirkimu susijusius dokumentus perduoda Turto valdymo skyriaus Viešųjų pirkimų poskyriui.

182. Pirkimo organizatorius atliktų mažos vertės pirkimų dokumentų kopijas saugo darbo vietoje, o jų originalus, išskyrus raštu sudarytą pirkimo sutartį, perduoda Turto valdymo skyriaus Viešųjų pirkimų poskyriui. Mokėjimo dokumentų originalai perduodami Buhalterinės apskaitos skyriui. Raštu sudarytų pirkimo sutarčių originalai perduodami Bendrųjų reikalų skyriui.“.

 2. Išdėstau nauja redakcija Taisyklių priedą – Tiekėjų apklausos pažymos formą (pridedama).

 Šis įsakymas registruojamas Teisės aktų registre.

Administracijos direktorius Kęstutis Lukšas

Šiaulių rajono savivaldybės administracijos supaprastintų viešųjų pirkimų taisyklių priedas

TVIRTINU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Perkančiosios organizacijos vadovo vardas, pavardė, parašas

A. V.

### **TIEKĖJŲ APKLAUSOS PAŽYMA**

20\_\_ m. \_\_\_\_\_\_\_\_ \_\_ d.Nr. \_\_\_\_\_

|  |  |  |
| --- | --- | --- |
| Pirkimų organizatorius |  |  |
|  | *(vardas, pavardė)* | *(telefonas)* |
|  |
| Pirkimo objekto rūšis: |  | Prekės |  | Paslaugos |  | Darbai |
|  |  |  |  |  |  |
| Pirkimo objekto pavadinimas, trumpas aprašymas |  |
|  |
| Tiekėjų apklausos forma: | Raštu |  | Žodžiu |  |  |
|  |  |  |
| Tiekėjų apklausos data: |  |  |
| Pasiūlymų pateikimo data |  |  |  |
|  |  |  |  |  |  |
| Taisyklių punktas, kuriuo vadovaujantis apklausiami mažiau negu 3 tiekėjai |  |
|  |  |  |  |  |  |
| Tiekėjo pavadinimas | 1 | 2 | 3 |
|  |  |  |
| Tiekėjo kodas |  |  |  |
| Adresas |  |  |  |
| Tel./Faks. |  |  |  |
| Atsakingas asmuo(pareigos, vardas, pavardė) |  |  |  |
| Pasiūlymo turinys: |  |  |  |
| *Vnt. kaina:* |  |  |  |
| *Nuolaidos ir pan.:* |  |  |  |
| Bendra kaina su PVM: |  |  |  |
| Galutinė pasiūlymo kaina (jeigu buvo derėtasi:) |  |  |  |
|  |
| Tinkamiausias tiekėjas |  |
|  |
| **Pirkimų organizatorius** |  |  |
|  | *(vardas, pavardė)* | *(parašas)* |
| Tiekėjų apklausos pažyma kompiuterizuotoje dokumentų ir užduočių apskaitos valdymo sistemoje „@vilys“ yra suderinta su Buhalterinės apskaitos skyriaus specialistu, tvarkančiu konkrečios srities asignavimus. |

**Pastabos:**

1. Jeigu pirkimo sutarties vertė su PVM yra mažesnė negu 1000 Lt, Tiekėjų apklausos pažyma neteikiama patvirtinti Šiaulių rajono savivaldybės administracijos direktoriui.

2. Jeigu apklausoje dalyvauja daugiau negu 3 tiekėjai, pildomas papildomas lapas